Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2020/C 70/05)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„Coteaux du Layon“

PDO-FR-A0826-AM02

Dátum oznámenia: 13. 11. 2019

OPIS A DÔVODY SCHVÁLENEJ ZMENY

1. Zemepisné názvy

V bode 1 časti II kapitoly 1 sa za slovo „obec“ dopĺňa „(alebo delegované obce, pokiaľ existujú)“.

Niektoré obce, ktorých názov môže nasledovať za názvom CHOP „Coteaux du Layon“, sa nedávno zlúčili. Stále však zostali delegovanými obcami v rámci obcí novovytvorených týmito zlúčeniami. Pokiaľ existujú, zachovávajú si známy a administratívne identifikovaný územný dosah.

Mení sa iba kapitola II. Vo zvyšnej časti špecifikácie sa nerozlišuje medzi obcami a delegovanými obcami v prípade tých „obcí“, ktorých názov môže nasledovať za názvom CHOP.

Uvedená zmena nemá vplyv na jednotný dokument.

2. Zemepisná oblasť

Zemepisná oblasť sa mení takto:

„a) Všetky kroky výroby sa uskutočňujú v zemepisnej oblasti, ktorej obvod zahŕňa územie týchto obcí v departemente Maine-et-Loire podľa oficiálneho zemepisného kódexu z roku 2018: Aubigné-sur-Layon, Beaulieu-sur-Layon, Bellevigne-en-Layon (bývalé územia delegovaných obcí Champ-sur-Layon, Faveraye-Mâchelles, Faye-d’Anjou, Rablay-sur-Layon a Thouarcé), Chalonnes-sur-Loire, Chaudefonds-sur-Layon, Chemillé-en-Anjou (bývalé územia delegovaných obcí Chanzeaux a La Jumellière), Cléré-sur-Layon, Doué-en-Anjou (bývalé územia delegovaných obcí Brigné, Concourson-sur-Layon, Saint-Georges-sur-Layon a Les Verchers-sur-Layon), LysHaut-Layon (bývalé územia delegovaných obcí La Fosse-de-Tigné, Nueil-sur-Layon, Tancoigné, Tigné a Trémont), Passavant-sur-Layon, Rochefortsur-Loire, Terranjou (bývalé územia delegovaných obcí Chavagnes a Martigné-Briand), Val-du-Layon (bývalé územia delegovaných obcí Saint-Aubin-de-Luigné a Saint-Lambert-du-Lattay). Kartografická dokumentácia znázorňujúca zemepisnú oblasť je k dispozícii na webovom sídle Národného inštitútu pre osvedčovanie pôvodu a kvality (Institut national de l’origine et de la qualité).

b) V prípade vín, ktoré môžu niesť označenie ‚premier cru‘ doplnené o doplňujúce zemepisné označenie ‚Chaume‘, sa všetky kroky výroby uskutočňujú v zemepisnej oblasti, ktorej obvod zahŕňa územie tejto obce v departemente Maine-et-Loire podľa oficiálneho zemepisného kódexu z roku 2018: Rochefort-sur-Loire. Kartografická dokumentácia znázorňujúca zemepisnú oblasť je k dispozícii na webovom sídle Národného inštitútu pre osvedčovanie pôvodu a kvality (Institut national de l’origine et de la qualité).“

Redakčná úprava: v novom zozname administratívnych subjektov sa zohľadňujú zlúčenia alebo iné zmeny v administratívnej zonácii, ku ktorým došlo po schválení špecifikácie. Pre väčšiu právnu bezpečnosť sa naň odkazuje vo vzťahu k aktuálnej verzii oficiálneho zemepisného kódexu, ktorý každý rok vydáva INSEE. Obvod zemepisnej oblasti zostáva úplne totožný.

Nakoniec sa pre lepšie informovanie verejnosti spomína dostupnosť kartografickej dokumentácie znázorňujúcej zemepisnú oblasť na webovom sídle INAO.

Bod 6 jednotného dokumentu týkajúci sa zemepisnej oblasti sa mení zodpovedajúcim spôsobom.

3. Vymedzený pozemok

V prvom odseku bodu 2 časti IV kapitoly 1 špecifikácie CHOP „Coteaux du Layon“ sa za slová „5. septembra 2007“ vkladajú slová „a 19. januára 2017“.

Cieľom tejto zmeny je doplniť dátum schválenia zmeny vymedzeného pozemku v rámci zemepisnej oblasti výroby príslušným vnútroštátnym orgánom. Pozemkové vymedzenie spočíva v tom, že sa v rámci zemepisnej oblasti výroby určia pozemky vhodné na výrobu výrobku s chráneným označením pôvodu.

Uvedená zmena nemá vplyv na jednotný dokument.

4. Oblasť v bezprostrednej blízkosti

V písm. a) bode 3 časti IV kapitoly 1 sa zoznam obcí nahrádza takto:

„– Departement Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (bývalé územia delegovaných obcí Bouillé-Saint-Paul a Cersay),

— Departement Indre-et-Loire: Saint-Nicolas-de-Bourgueil,

— Departement Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (bývalé územie delegovanej obce Anetz), Vallet,

— Departement Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (bývalé územia delegovaných obcí Blaison-Gohier a Saint-Sulpice), Bouchemaine, Brain-sur-Allonnes, Brézé, Brissac Loire Aubance (bývalé územia delegovaných obcí Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital a Vauchrétien), Brossay, Cernusson, Chacé, Champtocé-sur-Loire, Chemillé-en-Anjou (bývalé územie delegovanej obce de Valanjou), Cizay-la-Madeleine, Le CoudrayMacouard, Courchamps, Denée, Dénezé-sous-Doué, Distré, Doué-en-Anjou (bývalé územia delegovaných obcí Forges, Meigné a Montfort), Épieds, Fontevraud-l’Abbaye, Les Garennes sur Loire (bývalé územia delegovaných obcí Juigné-sur-Loire a Saint-Jean-des-Mauvrets), Gennes-Valde-Loire (bývalé územia delegovaných obcí Chênehutte-Trêves-Cunault, Gennes, Grézillé, Saint-Georges-des-Sept-Voies a Le Thoureil), Huillé, Ingrandes-Le-Fresne sur Loire (bývalé územie delegovanej obce Ingrandes), Jarzé Villages (bývalé územie delegovanej obce Lué-en Baugeois), Louresse-Rochemenier, Lys-Haut-Layon (bývalé územia delegovaných obcí Cerqueux-sous-Passavant a Vihiers), Mauges-sur-Loire (bývalé územia delegovaných obcí La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florentle-Vieil, Saint-Laurent-de-la-Plaine a Saint-Laurent-du-Mottay), Mazé-Milon (bývalé územie delegovanej obce Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (bývalé územia delegovaných obcí Bouzillé, Champtoceaux, Drain, Landemont, Liré, Saint-Laurent-des-Autels a La Varenne), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (bývalé územie delegovanej obce Notre-Damed’Allençon), Tuffalun (bývalé územia delegovaných obcí Ambillou-Château, Louerre a Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (bývalé územia delegovaných obcí Pellouailles-les-Vignes a Saint-Sylvain-d’Anjou), Villevêque,

— Departement Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.“

V písm. b) bode 3 časti IV kapitoly 1 sa zoznam obcí nahrádza takto:

„Aubigné-sur-Layon, Beaulieu-sur-Layon, Bellevigne-en-Layon (bývalé územia delegovaných obcí Champ-sur-Layon, Faveraye-Mâchelles, Faye-d’Anjou, Rablay-sur-Layon a Thouarcé), Brissac Loire Aubance (bývalé územia delegovaných obcí Brissac-Quincé a Vauchrétien), Chalonnes-sur-Loire, Chaudefonds-sur-Layon, Chemillé-en-Anjou (bývalé územie delegovanej obce Chanzeaux), Denée, Doué-en-Anjou (bývalé územia delegovaných obcí Brigné a Les Verchers-sur-Layon), Mauges-sur-Loire (bývalé územia delegovaných obcí Montjean-sur-Loire a La Pommeraye), Mozé-sur-Louet, Savennières, Soulaines-sur-Aubance, Terranjou (bývalé územia delegovaných obcí Chavagnes, Martigné-Briand a Notre-Dame d’Allençon) a Val-du-Layon (bývalé územia delegovaných obcí Saint-Aubin-de-Luigné a Saint-Lambert-du-Lattay).“

Vďaka tomu je možné zohľadniť jednotlivé zlúčenia obcí od poslednej verzie špecifikácie. Obvod oblasti v bezprostrednej blízkosti zostáva úplne totožný.

Bod 9 jednotného dokumentu týkajúci sa ďalších podmienok sa mení zodpovedajúcim spôsobom.

5. Agroenvironmentálne ustanovenie

V bode 2 časti VI kapitoly 1 sa dopĺňa: „Kontrolovaný zasiaty alebo spontánny rastlinný porast medzi radmi je povinný. V prípade chýbajúceho rastlinného porastu pestovateľ vykonáva kultiváciu pôdy s cieľom zabezpečiť kontrolu nad spontánnou vegetáciou alebo odôvodní použitie prípravkov na biologickú reguláciu schválených verejnými orgánmi v oblasti vinohradníctva. Ak sa na pozemku používajú herbicídy na biologickú reguláciu, používanie iných herbicídov je zakázané.“

Táto zmena je v súlade so súčasným vývojom postupov pestovateľov v prospech agroekológie v celom vinohradníctve oblasti Anjou. Odráža rastúce zohľadňovanie environmentálneho prístupu v technologických postupoch. Vedie aj k obmedzovaniu používania chemických herbicídov, pretože Podporuje výskyt rastlinného porastu alebo vykonávanie mechanického odstraňovania burín, prípadne používanie prípravkov na biologickú reguláciu. Toto obmedzovanie herbicídov by malo umožniť posilnenie ochrany vinohradníckych pôd a zachovanie ich prirodzených funkcií (úrodnosť, biodiverzita, biologické čistenie), čo prispieva ku kvalite a autentickosti vína a posilňuje identitu vinohradníckeho regiónu (terroir).

Uvedená zmena nemá vplyv na jednotný dokument.

6. Začiatok zberu

V bode 1 časti VII kapitoly 1 sa vypúšťa veta „Dátum začiatku zberu sa určuje podľa ustanovení článku D. 645-6 zákonníka poľnohospodárstva a námorného rybolovu.“

Určovanie dátumu začiatku zberu už v súčasnosti nie je potrebné, lebo pestovatelia dnes majú k dispozícii širokú škálu nástrojov, ktoré im umožňujú čo najpresnejšie určiť zrelosť hrozna. Každý pestovateľ má k dispozícii niekoľko nástrojov a zariadení, či už individuálnych alebo kolektívnych, ktoré umožňujú presne určiť optimálny dátum začatia zberu na každom pozemku podľa výrobných cieľov.

Uvedená zmena nemá vplyv na jednotný dokument.

7. Spracovateľská kapacita

V písm. d) bode 1 časti IX kapitoly 1 sa veta: „Každý výrobca musí mať vinársku spracovateľskú kapacitu, ktorá sa rovná najmenej 1,4-násobku priemerného výnosu podniku za posledných päť rokov.“ nahrádza vetou: „Každý výrobca musí mať vinársku spracovateľskú kapacitu, ktorá sa rovná najmenej 1,4-násobku priemerného spracovaného objemu za posledných päť rokov.“

V špecifikácii sa neodkazovalo na objemovú kapacitu (vyjadrenú v hl alebo v m3), ale na výnos, to znamená objem úrody vydelený produkčnou plochou (vyjadrený napr. v hl/ha). Navrhovanou zmenou je možné napraviť túto nekonzistentnosť týkajúcu sa vyjadreného množstva bez zmeny podstaty (minimum ostáva stanovené na 1,4-násobok priemerného objemu spracovaného podnikom počas predchádzajúcich piatich hospodárskych rokov).

Uvedená zmena nemá vplyv na jednotný dokument.

8. Uvedenie vín do obehu

V kapitole 1 časti IX bode 5 sa vypúšťa písmeno b) o dátume uvedenia vín do obehu medzi oprávnenými skladovateľmi.

Uvedená zmena nemá vplyv na jednotný dokument.

9. Súvislosť so zemepisnou oblasťou

Súvislosť so zemepisnou oblasťou sa revidovala s cieľom aktualizovať počet dotknutých obcí (13 namiesto 27). Špecifikovalo sa, že priemerné teploty sú ročné teploty.

Bod 8 jednotného dokumentu týkajúci sa súvislosti sa mení zodpovedajúcim spôsobom.

10. Prechodné opatrenie

Do časti XI kapitoly 1 sa dopĺňa, že „Ustanovenia týkajúce sa povinného kontrolovaného zasiateho alebo spontánneho rastlinného porastu medzi radmi alebo, v prípade chýbajúceho rastlinného porastu, povinnosti pestovateľa vykonať kultiváciu pôdy alebo použiť prípravky na biologickú reguláciu s cieľom zabezpečiť kontrolu spontánnej vegetácie, sa nevzťahujú na vinohradnícke pozemky vytvorené ku dňu schválenia tejto špecifikácie, na ktorých vzdialenosť medzi radmi viniča je najviac 1,7 m.“

Prechodné opatrenie umožňuje vyhnúť sa penalizovaniu už vytvorených viníc, ktorých aktuálny spôsob vedenia nie je prispôsobený agroenvironmentálnym ustanoveniam. Vo viniciach s vysokou hustotou, ktoré sa vyznačujú vzdialenosťou medzi radmi najviac 1,7 m, môžu udržiavanie trvalej vegetácie alebo kultivácia pôdy predstavovať technické komplikácie (mechanizácia, vybavenie, nástroje). V nízkych viniciach sa pri vegetácii zvyšuje riziko jarných mrazov. Okrem toho prítomnosť rastlinného porastu predstavuje konkurenciu z hľadiska zásobovania viníc vodou, ktorá rastie so zvyšujúcou sa hustotou výsadby viniča. Na druhej strane vo viniciach, ktoré budú vysadené po schválení špecifikácie, sa budú musieť vedome dodržiavať zavedené agroenvironmentálne ustanovenia bez ohľadu na hustotu a vzdialenosť medzi radmi.

Uvedená zmena nemá vplyv na jednotný dokument.

11. Vedenie záznamov

V bode 3 časti II kapitoly 2 sa slovo „potenciálny“ nahrádza slovom „prirodzený“ a slovo „stupeň“ sa nahrádza slovami „prirodzený obsah alkoholu v obj. %“.

V súlade so spôsobom, akým je koncipovaná celá špecifikácia oblasti Anjou Saumur, sa výrazom „prirodzený obsah alkoholu v obj. %“ nahrádzajú výrazy „potenciálny obsah alkoholu“ alebo „stupeň“. Týmito úpravami sa zlepšuje čitateľnosť špecifikácie. Cieľom harmonizácie ustanovení týkajúcich sa vedenia záznamov je zjednodušenie vypracovania plánu inšpekcie a kontroly týchto záznamov.

Uvedená zmena nemá vplyv na jednotný dokument.

12. Hlavné body kontroly

Kapitola 3 bola revidovaná s cieľom zabezpečiť súlad znenia hlavných bodov, ktoré sa majú kontrolovať v špecifikácii pre oblasť Anjou Saumur.

Uvedená zmena nemá vplyv na jednotný dokument.

JEDNOTNÝ DOKUMENT

1. Názov výrobku

Coteaux du Layon

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Opis vína (vín)

Coteaux du Layon

Tiché biele vína so zvyškovým cukrom vyrobené z hrozna odrody chenin B, ktoré sa zberá ako prezreté. Tieto vína sú ušľachtilé, elegantné, majú komplexnú arómu a sú vhodné na zrenie. V ústach majú príjemnú sviežu silnú a jemnú chuť.

Tieto vína majú:

Minimálny prirodzený obsah alkoholu 14 obj. %.

Minimálny skutočný obsah alkoholu je 10 % a 11 % pre vína s minimálnym prirodzeným obsahom alkoholu nižším ako 18 obj. %.

Obsah skvasiteľných cukrov (glukóza + fruktóza) po fermentácii je 34 g/l a viac.

Celkový obsah kyselín a celkový obsah oxidu siričitého sú v súlade s právnymi predpismi EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) 25 Maximálny celkový obsah oxidu siričitého (v miligramoch na liter)

Sélection grains nobles

Vo vínach s označením „sélection de grains nobles“ sú zvýraznené všetky prvky extrémnej koncentrácie hrozna. Tieto originálne vína sa vyznačujú aromatickou silou a dochuťou. Ovocné a kvetinové arómy sa spájajú so zrelými arómami sušeného alebo kandizovaného ovocia, prípadne s arómami medu. Rovnováha medzi kyslosťou, alkoholom a olejnatosťou umožňuje vínam dospieť v priebehu rokov k ešte väčšej komplexnosti.

Tieto vína majú:

Minimálny prirodzený obsah alkoholu 19 obj. %.

Obsah skvasiteľných cukrov (glukóza + fruktóza) po fermentácii je 34 g/l a viac.

Minimálny skutočný obsah alkoholu je 10 % a 11 % pre vína s minimálnym prirodzeným obsahom alkoholu nižším ako 18 obj. %.

Celkový obsah kyselín a celkový obsah oxidu siričitého sú v súlade s právnymi predpismi EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) 25 Maximálny celkový obsah oxidu siričitého (v miligramoch na liter)

Coteaux du Layon + názov obce

Vína s chráneným označením pôvodu „Coteaux du Layon“, za ktorým nasleduje názov obce, z ktorej pochádza hrozno, sú spravidla mierne bohatšie na skvasiteľné cukry. Rozdiely v povahe pôd a slnečnej expozícii dávajú vo vínach vyniknúť určitým nuansám. Pre vína pochádzajúce zo svahov Rochefort-sur-Loire sčasti orientovaných na sever je typická výraznejšia mineralita, zatiaľ čo vína vyrobené z hrozna pochádzajúceho zo svahov Beaulieu-sur-Layon, Faye-d’Anjou a Saint-Aubin-de-Luigné orientovaných na juh sa často vyznačujú typickými tónmi súvisiacimi s rozvojom „ušľachtilej hniloby“ spôsobenej hubou Botrytis cinerea. Vína vyrobené z hrozna z miernych svahov, ktoré sa nachádzajú na ľavom brehu rieky Layon na územiach obcí Rablay-sur-Layon a Saint-Lambert-du-Lattay, sú silné a harmonické.

Tieto vína majú:

Minimálny prirodzený obsah alkoholu 15 obj. %.

Obsah skvasiteľných cukrov (glukóza + fruktóza) po fermentácii je 34 g/l a viac.

Minimálny skutočný obsah alkoholu je 11 % a 12 % pre vína s prirodzeným obsahom alkoholu nižším ako 19 obj. %.

Celkový obsah kyselín a celkový obsah oxidu siričitého sú v súlade s právnymi predpismi EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) Minimálna celková kyslosť Maximálny obsah prchavých kyselín (v miliekvivalentoch na liter) 25 Maximálny celkový obsah oxidu siričitého (v miligramoch na liter)

Premier cru Chaume

Vína s označením „premier cru“ doplneným o doplňujúce zemepisné označenie „Chaume“ sa vyznačujú svojou jemnosťou, eleganciou a veľkou a peknou aromatickou komplexnosťou, kde sa často objavujú tóny kandizovaného ovocia a dulovej pasty.

Tieto vína majú:

Minimálny prirodzený obsah alkoholu 16,5 obj. %.

Obsah skvasiteľných cukrov (glukóza + fruktóza) po fermentácii je 80 g/l a viac.

Celkový obsah kyselín a celkový obsah oxidu siričitého sú v súlade s právnymi predpismi EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 11 Minimálna celková kyslosť Maximálny obsah prchavých kyselín (v miliekvivalentoch na liter) 25 Maximálny celkový obsah oxidu siričitého (v miligramoch na liter)

5. Vinárske výrobné postupy

a) Základné enologické postupy

Používanie drevených čipsov

Osobitný enologický postup

Používanie drevených čipsov je zakázané.

Obohacovanie

Osobitný enologický postup

Obohacovanie je povolené podľa pravidiel vymedzených v špecifikácii.

V prípade vín, ktoré môžu niesť označenie „sélection de grains nobles“, je akékoľvek obohacovanie zakázané.

V prípade vín, ktoré môžu niesť označenie „premier cru“ doplnené o doplňujúce zemepisné označenie „Chaume“, je zakázané akékoľvek obohacovanie a akékoľvek tepelné spracovanie úrody pri teplote menej ako –5 °C.

Osobitný enologický postup

V prípade vín, ktoré môžu niesť označenie „premier cru“ doplnené o doplňujúce zemepisné označenie „Chaume“, je zakázané použitie závitovkového dopravníka, lisovacieho čerpadla alebo kontinuálneho lisu.

Vína dozrievajú za podmienok vymedzených v špecifikácii.

Okrem podmienok uvedených vyššie musia použité enologické postupy spĺňať požiadavky stanovené na úrovni EÚ a v zákonníku poľnohospodárstva a námorného rybolovu.

Hustota

Postup pestovania

Minimálna hustota výsadby viniča je 4 000 koreňov na hektár. Vzdialenosť medzi radmi viniča nesmie byť väčšia ako 2,5 m a vzdialenosť medzi koreňmi viniča v jednom rade nesmie byť menšia ako 1 m. V prípade vinohradníckych pozemkov s hustotou výsadby viniča menšou ako 4 000 koreňov/ha, ale väčšou alebo rovnajúcou sa 3 300 koreňom/ha, sa môže pri úrode uplatniť právo na použitie CHOP pod podmienkou dodržania ustanovení týkajúcich sa pravidiel vyväzovania viniča a výšky listov stanovených v špecifikácii. Vzdialenosť medzi radmi viniča na pozemkoch nesmie byť väčšia ako 3 m a vzdialenosť medzi koreňmi viniča v jednom rade nesmie byť menšia ako 1 m.

V prípade vín, ktoré môžu niesť označenie „premier cru“ doplnené o doplňujúce zemepisné označenie „Chaume“, je minimálna hustota výsadby viniča 4 500 koreňov/ha. Vzdialenosť medzi radmi viniča nesmie byť väčšia ako 2,2 m a vzdialenosť medzi koreňmi viniča v jednom rade nesmie byť menšia ako 1 m.

Rez a vyväzovanie viniča

Postup pestovania

Rez viniča sa vykonáva najneskôr do 30. apríla systémom zmiešaného rezu s najviac 12 očkami na koreni a najviac štyrmi očkami na ťažni.

V prípade vín, ktoré môžu niesť označenie „premier cru“ doplnené o doplňujúce zemepisné označenie „Chaume“, sa rez viniča vykonáva najneskôr do 30. apríla systémom zmiešaného rezu s najviac 12 očkami na koreni. Vo fenologickej fáze, ktorá zodpovedá 11 alebo 12 listom, je počet plodonosných výhonkov za rok na jeden koreň najviac desať.

Výška vyviazaných listov sa rovná najmenej 0,6-násobku vzdialenosti medzi radmi, pričom výška vyviazaných listov sa meria medzi dolnou hranicou listov stanovenou na najmenej 0,4 m nad zemou a hornou hranicou orezávania listov stanovenou na najmenej 0,2 m nad horným vyväzovacím drôtom.

Vinohradnícke pozemky s hustotou výsadby viniča menšou ako 4 000 koreňov/ha, ale väčšou alebo rovnajúcou sa 3 300 koreňom/ha, musia navyše spĺňať tieto pravidlá vyväzovania: minimálna výška vyväzovacích stĺpikov nad zemou je 1,9 m, vyväzovanie zahŕňa štyri úrovne drôtov, minimálna výška horného drôtu je 1,85 m nad zemou. Tieto osobitné ustanovenia sa neuplatňujú na vína, ktoré nesú označenie „premier cru“ doplnené o doplňujúce zemepisné označenie „Chaume“.

Zavlažovanie

Postup pestovania

Zavlažovanie je zakázané.

Zber

Postup pestovania

Vína pochádzajú z hrozna, ktoré sa zberá ako prezreté. Vína s označením „sélection de grains nobles“ sa vyznačujú vyššou koncentráciou bobúľ vplyvom ušľachtilej hniloby.

Hrozno sa zberá ručne postupným triedením.

V prípade vín, ktoré môžu niesť označenie „premier cru“ doplnené o doplňujúce zemepisné označenie „Chaume“, je zakázané používať závitovkové samovyprázdňovacie korby a samovyprázdňovacie korby vybavené lopatkovým čerpadlom a výška hrozna v nádobách používaných na prepravu úrody musí byť najviac 1 m.

b) Maximálne výnosy

Coteaux du Layon:

40 hektolitrov na hektár.

„Coteaux du Layon“, za ktorým nasleduje názov obce, z ktorej pochádza hrozno:

35 hektolitrov na hektár.

„Coteaux du Layon“, za ktorým nasleduje označenie „premier cru“ doplnené o doplňujúce zemepisné označenie „Chaume“:

30 hektolitrov na hektár.

6. Vymedzená zemepisná oblasť

a) Všetky kroky výroby sa uskutočňujú v zemepisnej oblasti, ktorej obvod zahŕňa územie týchto obcí v departemente Maine-et-Loire podľa oficiálneho zemepisného kódexu z roku 2018: Aubigné-sur-Layon, Beaulieu-sur-Layon, Bellevigne-en-Layon (bývalé územia delegovaných obcí Champ-sur-Layon, Faveraye-Mâchelles, Faye-d’Anjou, Rablay-sur-Layon a Thouarcé), Chalonnes-sur-Loire, Chaudefonds-sur-Layon, Chemillé-en-Anjou (bývalé územia delegovaných obcí Chanzeaux a La Jumellière), Cléré-sur-Layon, Doué-en-Anjou (bývalé územia delegovaných obcí Brigné, Concourson-sur-Layon, Saint-Georges-sur-Layon a Les Verchers-sur-Layon), Lys-Haut-Layon (bývalé územia delegovaných obcí La Fosse-de-Tigné, Nueil-sur-Layon, Tancoigné, Tigné a Trémont), Passavant-sur-Layon, Rochefort-sur-Loire, Terranjou (bývalé územia delegovaných obcí Chavagnes a Martigné-Briand), Val-du-Layon (bývalé územia delegovaných obcí Saint-Aubin-de-Luigné a Saint-Lambert-du-Lattay).

b) V prípade vín, ktoré môžu niesť označenie „premier cru“ doplnené o doplňujúce zemepisné označenie „Chaume“, sa všetky kroky výroby uskutočňujú v zemepisnej oblasti, ktorej obvod zahŕňa územie tejto obce v departemente Maine-et-Loire podľa oficiálneho zemepisného kódexu z roku 2018: Rochefort-sur-Loire.

7. Hlavné muštové odrody

Chenin B

8. Opis súvislostí

1. Podrobné údaje o zemepisnej oblasti

a) Opis prírodných faktorov, ktoré sú rozhodujúce pre súvislosť

Vinice „Coteaux du Layon“ zaberajú svahy kopcovitej krajiny pozdĺž rieky Layon, ktorá preteká malým údolím z juhozápadu na severovýchod v hornej časti a následne na severozápad až po sútok s riekou Loire za obcou Verchers-sur-Layon. V roku 2018 sa zemepisná oblasť rozprestierala na území 13 obcí departementu Maine-et-Loire rozmiestnených po pravom a ľavom brehu rieky Layon.

Obce Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné a Saint-Lambert-du-Lattay, t. j. obce, z ktorých pochádza hrozno a ktorých názov môže nasledovať za názvom chráneného označenia pôvodu, tvoria jadro tejto vinárskej oblasti a sú zoskupené po oboch stranách rieky Layon na jej dolnom toku. Na území obce Rochefort-sur-Loire sa vplyvom meandra orientovaného na juh vytvoril svah „Chaume“.

Na pozemkoch presne vymedzených na zber hrozna sa nachádzajú pôdy, ktoré sa vytvorili na viac alebo menej degradovanom bridlicovom substráte a môžu byť v závislosti od topografie zakryté detritálnymi útvarmi patriacimi do cenomanu alebo pliocénu. Na niektorých pozemkoch sa na konkrétnych miestach vyskytujú pôdy pochádzajúce z kyslých (ryolitov) alebo zásaditých (spilitov) eruptívnych útvarov, štrkové pôdy na zlepencoch a karbónskych pieskovcoch a plytké pôdy so silúrskymi kremičitými a ftanitovými interkaláciami.

Topografia zohráva dôležitú úlohu pri konfigurácii prírodného prostredia a brehy rieky Layon nemajú rovnakú typológiu. Svahy na pravom brehu sú veľmi strmé so sklonom dosahujúcim niekedy až 40 % a ich vrchol sa často nachádza viac ako 60 m nad riekou. Na ľavom brehu sú svahy spravidla oveľa miernejšie a ich vrchol sa zriedka nachádza viac ako 20 m nad riekou.

Všetky pozemky však majú spoločné vlastnosti. Ťažia z dobrej otvorenosti krajiny a ich pôdy vykazujú dobré tepelné vlastnosti. Tieto pôdy nevykazujú žiadne znaky prebytku vody a ich vodná zásoba je veľmi mierna.

Zemepisná oblasť je slabo zavlažovaná a chránená pred oceánskou vlhkosťou vyššími reliéfmi Choletais a Mauges. Ročné zrážky sa pohybujú od asi 550 milimetrov do 600 milimetrov, zatiaľ čo v Choletais dosahujú viac ako 800 milimetrov. Počas vegetačného cyklu viniča sú zrážky o 100 milimetrov nižšie v porovnaní so zvyškom departementu. Priemerné ročné teploty sú relatívne vysoké (cca 12 °C) a o 1 °C vyššie ako v celom departemente Maine-et-Loire. Osobitnú mezoklímu zemepisnej oblasti podčiarkuje južný charakter flóry, v rámci ktorej sa vyskytujú duby cezmínové a borovice píniové.

b) Opis ľudských faktorov, ktoré sú rozhodujúce pre súvislosť

Existencia vinohradníckej oblasti bola v Anjou uznaná už v 1. storočí nášho letopočtu, a to nepretržitým spôsobom. Bourdigné hovoril v roku 1529 o tejto vinohradníckej oblasti ako Noemovom majstrovskom diele. Viniciam sa tu darí už od 6. storočia. Olivier de Serres v roku 1600 vo svojom diele „Théâtre d’agriculture et mesnage des champs“ skonštatoval: „Vo všeobecnosti vo všetkých provinciách tohto kráľovstva (…) treba čakať so zberom hrozna až do opadnutia listov viniča; a ďalej, smerom k Anjou, Maine a okoliu, kde začína opadávať na zem aj zrelé hrozno, čo je spôsobené tak oneskoreným charakterom podnebia, ako aj vlastnosťami hrozna, ktoré živia mrazy…“ Na základe uvedeného je potrebné skonštatovať, že neskorý zber hrozna je dlhodobo zaužívaný.

Vinohradníctvo z Anjou však nadobúdalo svoju povesť od 12. a 13. storočia vďaka rodu Plantagenêtovcov. Vďaka vplyvu kráľovstva Henricha II a Eleonóry Akvitánskej sa „vína z Anjou“ mohli dostať na tie najlepšie stoly. Vinohradníctvo „Coteaux du Layon“ sa rozvinulo v 16. storočí s príchodom holandských kupcov, ktorí, oceňujúc vhodnosť týchto vín na prepravu po mori, umožnili uznať kvalitu odrody chenin B aj za hranicami. Vinohradníctvo zaznamenalo veľký rozmach v roku 1780, v ktorom sa uskutočnili úpravy na rieke Layon pre veľké lode holandskej flotily.

Pokiaľ ide o chenin B, ide podľa všetkého o pôvodnú odrodu z tejto oblasti. Potenciál tejto odolnej odrody hrozna sa veľmi líši v závislosti od charakteru pôdy, na ktorej sa pestuje. Vinohradníci zároveň veľmi rýchlo pochopili dôležitosť zberu tejto odrody hrozna v pokročilom štádiu zrelosti a podľa osobitných postupov. Gróf Odart v roku 1845 vo svojom diele „Traité des cépages“ uvádza: „Treba tiež pridať podmienku jeho zberu len v pokročilej zrelosti, takej, ktorú zvykne dosiahnuť v deň Všetkých svätých, keď na šupke zmäknutej v dôsledku dažďov začína vznikať hniloba.“

Prezretosť je teda neoddeliteľným znakom úrody. Jullien vo svojom diele „Topographie de tous les vignobles connus“ z roku 1816 uvádza, že: „V dobrých ročníkoch sa zber vykonáva opakovane; z prvých dvoch zberov, ktoré tvorí iba najzrelšie hrozno, sa vyrobí víno dodávané do zahraničia; víno z tretieho zberu slúži na domácu spotrebu…“

Niektoré obce z tejto vinohradníckej oblasti sa vždy tešili veľmi dobrej povesti a anglický geograf William Guthrie (1708 – 1770) v preklade svojho diela „Nouvelle Géographie Universelle“ z roku 1802 už uvádza väčšinu z tých obcí, ktorých názov sa v súčasnosti môže uvádzať za názvom chráneného označenia pôvodu. V dekréte o uznaní registrovaného označenia pôvodu „Coteaux du Layon“ z 18. februára 1950 sa uvádza táto možnosť pre obce Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné a Saint-Lambert-du-Lattay.

Doplňujúce zemepisné označenie „Chaume“ sa vzťahuje na južný svah s originálnou topografiou v srdci meandra, ktorý sa nachádza v obci Rochefort-sur-Loire, a na oblasť medzi obcami Beaulieu-sur-Layon a Saint-Aubin-de-Luigné. Tento svah vo vlastníctve Foulquesa Nerru, ktorý bol na začiatku 11. storočia odkázaný opátstvu Ronceray d’Angers, veľmi rýchlo nadobudol významnú povesť. Nedávno a najmä v 80. rokoch 20. storočia pestovatelia maximálne prispôsobili postupy rezu a vedenia viniča, zdokonalili pravidlá zberu v čase optimálnej zrelosti a priniesli technické vylepšenia týkajúce sa kontroly a trvania zrenia. Výsledkom tohto kolektívneho snaženia bolo uznanie označenia „premier cru“.

2. Informácie o kvalite a vlastnostiach výrobku

Vína sú ušľachtilé a elegantné. V ústach majú príjemnú a sviežu, silnú a zároveň jemnú chuť a majú komplexné arómy. Po dlhšom vyzrievaní prinášajú potešenie skúseným degustátorom.

Vína s chráneným označením pôvodu „Coteaux du Layon“, za ktorým nasleduje názov obce, z ktorej pochádza hrozno, sú spravidla o čosi bohatšie na skvasiteľné cukry. Rozdiely v povahe pôd a slnečnej expozícii dávajú vo vínach vyniknúť určitým nuansám. Pre vína pochádzajúce zo svahov Rochefort-sur-Loire sčasti orientovaných na sever je typická výraznejšia mineralita, zatiaľ čo vína vyrobené z hrozna pochádzajúceho zo svahov Beaulieu-sur-Layon, Faye-d’Anjou a Saint-Aubin-de-Luigné orientovaných na juh sa často vyznačujú typickými tónmi súvisiacimi s rozvojom „ušľachtilej hniloby“ spôsobenej hubou Botrytis cinerea. Vína vyrobené z hrozna z miernych svahov, ktoré sa nachádzajú na ľavom brehu rieky Layon na územiach obcí Rablay-sur-Layon a Saint-Lambert-du-Lattay, sú silné a harmonické.

Vo vínach s označením „sélection de grains nobles“ sú zvýraznené všetky prvky extrémnej koncentrácie hrozna. Tieto originálne vína sa vyznačujú aromatickou silou a dochuťou. Ovocné a kvetinové arómy sa spájajú so zrelými arómami sušeného alebo kandizovaného ovocia, prípadne s arómami medu. Rovnováha medzi kyslosťou, alkoholom a olejnatosťou umožňuje vínam dospieť v priebehu rokov k ešte väčšej komplexnosti.

Vína s označením „premier cru“ doplneným o doplňujúce zemepisné označenie „Chaume“ sa vyznačujú svojou jemnosťou, eleganciou a veľkou a peknou aromatickou komplexnosťou, kde sa často objavujú tóny kandizovaného ovocia a dulovej pasty.

3. Príčinné interakcie

Kombinácia povrchových pôd a topografie, ktorá poskytuje vinohradníckym pozemkom dobrú slnečnú expozíciu, zabezpečuje pravidelný ale obmedzený prísun vody odrode chenin B, ktorá tak môže prejaviť svoju plnosť. V súlade s praxou sa za vymedzené pozemky považujú iba pozemky nachádzajúce sa na svahoch a vyznačujúce sa plytkými pôdami. Tieto podmienky si vyžadujú optimálnu starostlivosť o vinič a kontrolu nad jeho vitalitou a jeho produkčným potenciálom, čo je v špecifikácii zdôraznené praxou nízkeho výnosu spojeného s krátkym rezom.

Mezoklíma s južným charakterom a zakladanie viniča na svahoch s niekedy veľkým sklonom v kombinácii s prispôsobenou starostlivosťou o vinič priaznivo vplývajú na koncentráciu bobúľ vädnutím alebo vysušením na koreni (hrozienkovatenie na viniči) charakteristickým pre túto vinohradnícku oblasť.

Prítomnosť vodného toku zároveň umožňuje prekročiť jednoduché štádium zrelosti a dosiahnuť štádium prezretia vďaka tvorbe ranných hmiel, ktoré sú nevyhnutné na rast botrytis cinerea a tým aj rozvoj „ušľachtilej hniloby“, osobitne v prípade vín nesúcich označenie „sélection de grains nobles“.

Čakanie na prezreté hrozno, vyčkávanie so zberom až do pokročilej jesene a systém postupného ručného triedenia v rámci toho istého pozemku s cieľom vyselektovať bobule s prirodzenou koncentráciou alebo zasiahnuté „ušľachtilou hnilobou“ poukazuje na odborné znalosti pestovateľov a neobyčajnú schopnosť odrody hrozna chenin B. Zachovaním tradičného ručného zberu hrozna zároveň vinári pomáhajú zachovať originalitu a vlastnosti tejto vinohradníckej produkcie na svahoch.

Zrenie vín vymedzené v špecifikácii, ktoré môže trvať najmenej do 1. júla roku nasledujúceho po zbere, pokiaľ ide o vína s označením „premier cru“ alebo do 1. júna druhého roku nasledujúceho po zbere, pokiaľ ide o vína s označením „sélection de grains nobles“. Táto prax prispieva k dobrej schopnosti vyzrievania vo fľaši a k posilneniu aromatickej komplexnosti, ktorá sa prejavuje pri degustovaní. Miestne ľudové príslovie hovorí: „Víno z Coteaux du Layon pretrvá večne, na prach sa obráti len zátka.“

Godard Faultrier, historik z Anjou z 19. storočia, napísal: „Ak by niekto z Anjou prišiel na ostrov Jáva pred revolúciou a navštívil by palác správcu Holandskej východoindickej spoločnosti, pocítil by, domnievam sa, skutočnú radosť, keby zbadal perliť sa víno z Anjou v pohári správcu, ktorý sa, podľa Voltaira, zjavoval na verejnosti oblečený iba v kráľovskej purpurovej, a zistil by podľa jantárovej farby likéru, že pochádza z našich najvyhľadávanejších vín z Coteaux du Layon.“

Výrobcovia, vedomí si skutočnosti, že majú k dispozícii výnimočné územie, ktoré udržiavajú s maximálnou starostlivosťou, rozvíjali v priebehu generácií povesť svojich vín, ktorá v súčasnosti dosahuje medzinárodné rozmery.

9. Ďalšie základné podmienky (balenie, označovanie, iné požiadavky)

Oblasť v bezprostrednej blízkosti

Právny rámec:

právne predpisy EÚ.

Druh ďalšej podmienky:

výnimka pre výrobu vo vymedzenej zemepisnej oblasti

Opis podmienky:

a) Oblasť v bezprostrednej blízkosti, ktorá je vymedzená na základe výnimky pre vinifikáciu, výrobu a zrenie vín, tvorí: „— Departement Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (bývalé územia delegovaných obcí Bouillé-Saint-Paul a Cersay), — Departement Indre-et-Loire: Saint-Nicolas-de-Bourgueil, — Departement Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (bývalé územie delegovanej obce Anetz), Vallet, — Departement Maine-et-Loire: Allonnes, Angers, Antoigné, Artannessur-Thouet, Blaison-Saint-Sulpice (bývalé územia delegovaných obcí Blaison-Gohier a Saint-Sulpice), Bouchemaine, Brain-sur-Allonnes, Brézé, Brissac Loire Aubance (bývalé územia delegovaných obcí Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur Loire, Saulgé-l’Hôpital a Vauchrétien), Brossay, Cernusson, Chacé, Champtocé-sur-Loire, Chemillé-en-Anjou (bývalé územie delegovanej obce Valanjou), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (bývalé územia delegovaných obcí Forges, Meigné a Montfort), Épieds, Fontevraud-l’Abbaye, Les Garennes sur Loire (bývalé územia delegovaných obcí Juigné-sur-Loire a Saint-Jean-des-Mauvrets), Gennes-Val-de-Loire (bývalé územia delegovaných obcí Chênehutte-Trêves-Cunault, Gennes, Grézillé, Saint-Georges-des-Sept-Voies a Le Thoureil), Huillé, Ingrandes-Le-Fresne sur Loire (bývalé územie delegovanej obce Ingrandes), Jarzé Villages (bývalé územie delegovanej obce Lué-en-Baugeois), Louresse-Rochemenier, Lys-Haut-Layon (bývalé územia delegovaných obcí Cerqueux-sous-Passavant a Vihiers), Mauges-sur-Loire (bývalé územia delegovaných obcí La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine a Saint-Laurent-du-Mottay), Mazé-Milon (bývalé územie delegovanej obce Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (bývalé územia delegovaných obcí Bouzillé, Champtoceaux, Drain, Landemont, Liré, Saint-Laurent-des-Autels a La Varenne), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (bývalé územie delegovanej obce Notre-Dame-d’Allençon), Tuffalun (bývalé územia delegovaných obcí Ambillou-Château, Louerre a Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (bývalé územia delegovaných obcí Pellouailles-les-Vignes a Saint-Sylvain-d’Anjou), Villevêque, — Departement Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.“

b) V prípade vín, ktoré môžu niesť označenie „premier cru“ doplnené o doplňujúce zemepisné označenie „Chaume“, je oblasť v bezprostrednej blízkosti, ktorá je vymedzená na základe výnimky pre vinifikáciu, výrobu a zrenie vín, tvorená územím týchto obcí v departemente Maine-et-Loire podľa oficiálneho zemepisného kódexu z roku 2018: Aubigné-sur-Layon, Beaulieu-sur-Layon, Bellevigne-en-Layon (bývalé územia delegovaných obcí Champ-sur-Layon, Faveraye-Mâchelles, Faye-d’Anjou, Rablay-sur-Layon a Thouarcé), Brissac Loire Aubance (bývalé územia delegovaných obcí Brissac-Quincé a Vauchrétien), Chalonnes-sur-Loire, Chaudefonds-sur-Layon, Chemillé-en-Anjou (bývalé územie delegovanej obce Chanzeaux), Denée, Doué-en-Anjou (bývalé územia delegovaných obcí Brigné a Les Verchers-sur-Layon), Mauges-sur-Loire (bývalé územia delegovaných obcí Montjean-sur-Loire a La Pommeraye), Mozé-sur-Louet, Savennières, Soulaines-sur-Aubance, Terranjou (bývalé územia delegovaných obcí Chavagnes, Martigné-Briand a Notre-Dame-d’Allençon) a Val-du-Layon (bývalé územia delegovaných obcí Saint-Aubinde-Luigné a Saint-Lambert-du-Lattay).

Označovanie: doplňujúce údaje – obec, z ktorej pochádza hrozno

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Za názvom chráneného označenia pôvodu môže nasledovať názov obce, z ktorej pochádza hrozno, v súlade s ustanoveniami v špecifikácii.

Názov obce, z ktorej pochádza hrozno, je uvedený písmom, ktoré nesmie byť vyššie ani širšie ako písmo tvoriace názov chráneného označenia pôvodu.

Označovanie: označenie „sélection de grains nobles“

Právny rámec:

právne predpisy EÚ

Druh ďalšej podmienky:

dodatočné ustanovenia o označovaní

Opis podmienky:

Za názvom chráneného označenia pôvodu, za ktorým nasleduje alebo nenasleduje názov obce, z ktorej pochádza hrozno, môže byť doplnené označenie „sélection de grains nobles“ v súlade s ustanoveniami v špecifikácii.

Na vínach s označením „sélection de grains nobles“ musí byť povinne uvedený ročník.

Označovanie: označenie „premier cru“

Právny rámec:

právne predpisy EÚ

Druh ďalšej podmienky:

dodatočné ustanovenia o označovaní

Opis podmienky:

Označenie „premier cru“ je vyhradené pre vína s chráneným označením pôvodu doplneným o doplňujúce zemepisné označenie „Chaume“ v súlade s ustanoveniami v špecifikácii.

Doplňujúce zemepisné označenie „Chaume“ sa neuvádza v rovnakom riadku ako označenie „premier cru“.

Doplňujúce zemepisné označenie „Chaume“ je uvedené písmom, ktoré nesmie byť vyššie ani širšie ako písmo tvoriace názov chráneného označenia pôvodu.

Označovanie: zemepisné označenie „Val de Loire“

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Názov chráneného označenia pôvodu môže byť doplnený o zemepisné označenie „Val de Loire“ v súlade s pravidlami stanovenými v špecifikácii týkajúcimi sa používania tohto zemepisného označenia. Zemepisné označenie „Val de Loire“ musí byť uvedené písmom, ktoré nesmie byť vyššie ani širšie ako dve tretiny veľkosti písma, ktorým je uvedený názov chráneného označenia pôvodu.

Označovanie: spresnenie menšej zemepisnej jednotky a nepovinná náležitosť

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Na etiketách vín s chráneným označením pôvodu sa môže uvádzať názov menšej zemepisnej jednotky za predpokladu, že:

— ide o katastrálne územie,

— figuruje vo vyhlásení o úrode.

Písmo použité pri uvádzaní názvu katastrálneho územia nesmie byť vyššie ani širšie ako polovica veľkosti písma tvoriaceho názov chráneného označenia pôvodu.

Označovanie: veľkosť písma

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

Písmo použité pri uvádzaní všetkých nepovinných náležitostí, ktorých používanie môžu podľa ustanovení Únie regulovať členské štáty, nesmie byť vyššie ani širšie ako dvojnásobok veľkosti písma tvoriaceho názov chráneného označenia pôvodu.

Odkaz na špecifikáciu

https://info.agriculture.gouv.fr/gedei/site/bo-agri/document_administratif-7ab93419-47c9-4eb0-94fd-ae83a8828145

(1) Ú. v. ES L 9, 11.1.2019, s. 2.